Document ID: 32014D0749

ODLUKA EUROPSKOG VIJEĆA
od 23. listopada 2014.
o imenovanju Europske komisije
(2014/749/EU)
EUROPSKO VIJEĆE,
uzimajući u obzir Ugovor o Europskoj uniji, a posebno njegov članak 17. stavak 3. i članak 17. stavak 7. treći podstavak,
uzimajući u obzir Ugovor o osnivanju Europske zajednice za atomsku energiju, a posebno njegov članak 106.a,
budući da:
(1)
Mandat Komisije imenovane Odlukom Europskog vijeća 2010/80/EU (1) istječe 31. listopada 2014.
(2)
U skladu s člankom 17. stavkom 5. Ugovora o Europskoj uniji Europsko vijeće donijelo je Odluku 2013/272/EU (2) o broju članova Europske komisije.
(3)
Novu Komisiju, koja se sastoji od po jednog državljanina svake države članice, uključujući njezina predsjednika i Visokog predstavnika Unije za vanjske poslove i sigurnosnu politiku, koji bi trebao biti jedan od njezinih potpredsjednika, trebalo bi imenovati za razdoblje od kraja sadašnjeg mandata Komisije do 31. listopada 2019.
(4)
Europsko vijeće imenovalo je g. Jean-Claudea JUNCKERA osobom koju Europskom parlamentu predlaže za predsjednika Komisije, a Europski parlament izabrao ga je za predsjednika Komisije na plenarnoj sjednici održanoj 15. srpnja 2014.
(5)
Odlukom 2014/648/EU, Euratom (3) Vijeće je zajedničkom suglasnošću s izabranim predsjednikom Komisije donijelo popis ostalih osoba koje ono predlaže za imenovanje članovima Komisije. Odlukom 2014/716/EU, Euratom (4) kojom se stavlja izvan snage i zamjenjuje Odluka 2014/648/EU, Euratom, Vijeće je zajedničkom suglasnošću s izabranim predsjednikom Komisije donijelo novi popis ostalih osoba koje ono predlaže za imenovanje članovima Komisije.
(6)
Glasovanjem održanim 22. listopada 2014. Europski parlament je potvrdio imenovanje kolektivno, kao tijela, predsjednika, Visokog predstavnika Unije za vanjske poslove i sigurnosnu politiku i ostalih članova Komisije.
(7)
Komisiju bi stoga trebalo imenovati,
DONIJELO JE OVU ODLUKU:
Članak 1.
Sljedeće osobe imenuju se u Europsku komisiju za razdoblje od 1. studenoga 2014. do 31. listopada 2019.:
-
kao predsjednik:
g. Jean-Claude JUNCKER
-
kao članovi:
-
g. Vytenis Povilas ANDRIUKAITIS
-
g. Andrus ANSIP
-
g. Miguel ARIAS CAÑETE
-
g. Dimitris AVRAMOPOULOS
-
gđa Elżbieta BIEŃKOWSKA
-
gđa Violeta BULC
-
gđa Corina CREȚU
-
g. Valdis DOMBROVSKIS
-
gđa Kristalina GEORGIEVA
-
g. Johannes HAHN
-
g. Jonathan HILL
-
g. Phil HOGAN
-
gđa Věra JOUROVÁ
-
g. Jyrki KATAINEN
-
gđa Cecilia MALMSTRÖM
-
g. Neven MIMICA
-
g. Carlos MOEDAS
-
g. Pierre MOSCOVICI
-
g. Tibor NAVRACSICS
-
g. Günther OETTINGER
-
g. Maroš ŠEFČOVIČ
-
g. Christos STYLIANIDES
-
gđa Marianne THYSSEN
-
g. Frans TIMMERMANS
-
g. Karmenu VELLA
-
gđa Margrethe VESTAGER
-
gđa Federica MOGHERINI, Visoki predstavnik Unije za vanjske poslove i sigurnosnu politiku
Članak 2.
Ova Odluka stupa na snagu 1. studenoga 2014.
Ona se objavljuje u Službenom listu Europske unije.
Sastavljeno u Bruxellesu 23. listopada 2014.

Labels: 15